Diari Oficial de la Generalitat Valenciana


Sumari del DOGV 3175, del 03-02-1998 (1998/391)

ORDRE de 22 de desembre de 1997, de la Conselleria de Presidència, per la qual es modifica la data 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana, en les proves físiques, psicotècniques i reconeixement mèdic.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/12/22/(4)/dof/vci/html**

### Dades del document

Número de DOGV
:   3175

Data del DOGV
:   03-02-1998

Secció del DOGV
:   I. DISPOSICIONS GENERALS

Número del document
:   1998/391


Data del document
:   22-12-1997

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 22 de desembre de 1997, de la Conselleria de Presidència, per la qual es modifica la data 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana, en les proves físiques, psicotècniques i reconeixement mèdic. [1998/X391]
  
L'establiment d'uns criteris mínims, per a la selecció dels policies locals de la Comunitat València, va suposar un important avanç en el procés de coordinació de les policies locals. Tanmateix, els avançaments en la medicina i l'experiència acumulada, obliguen a revisar certs aspectes dels criteris mèdics que, sense entrebancar la prestació adequada del servei públic de seguretat, dificulten la promoció i l'accés a les policies locals de persones perfectament aptes per a aquesta important funció.
  
Per això, en base al que disposen els decrets 152/1991, de 29 d'agost, i 11/1993, de 16 de gener, del Consell de la Generalitat Valenciana, que faculten aquesta Conselleria per dictar totes les normes que calguen per al desenvolupament d'aquests, en relació amb el Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència, previ informe de la Comissió de Coordinació de policies locals de la Comunitat Valenciana,
  
ORDENE
  
Article únic
  
Les proves de reconeixement mèdic, que es realitzen en els processos de selecció per a la provisió de llocs de treball per a totes les escales i categories de les policies locals de la Comunitat Valenciana, s'ajustaran al barem que s'estableix en l'annex de aquesta ordre.
  
DISPOSICIÓ TRANSITÒRIA
  
Les convocatòries dels llocs vacants als cossos de Policia Local de la Comunitat Valenciana, que hagen estat aprovades pel Plenari de la corporació abans de l'entrada en vigor de aquesta Ordre, es regiran pel que es disposa en aquestes.
  
DISPOSICIÓ DEROGATÒRIA
  
Queda derogat l'annex II de l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana, en les proves físiques, psicotècniques i de reconeixement mèdic.
  
DISPOSICIÓ FINAL
  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 22 de desembre de 1997
  
El conseller de Presidència,
  
JOSÉ JOAQUÍN RIPOLL SERRANO
  
Annex
  
Quadre d'exclusions mèdiques a incloure en els processos selectius per a la provisió de llocs de treball, per a totes les escales i categories, de les policies locals de la Comunitat Valenciana.
  
A. Quadre d'exclusions mèdiques d'aplicació als processos de selecció de policies locals de la Comunitat Valenciana per torn lliure, escala Bàsica, categoria de Policia.
  
1. Obesitat o primesa superior al 25% del pes ideal, calculada segons la fórmula PI=0,75 (talla en cm. 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Ull i visió
  
2.1. Agudesa visual, sense correcció inferior als dos terços de la visió normal en ambdós ulls.
  
2.2. Despreniment de retina.
  
2.3. Estrabisme.
  
2.4. Hemianòpsies.
  
2.5. Discromatòpsies.
  
2.6. Qualsevol altre procés patològic que, a juí del Tribunal Mèdic, entrebanque de manera important l'agudesa visual.
  
3. Oïda i audició
  
3.1. Agudesa auditiva, que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
4. Aparell locomotor
  
Alteracions de l'aparell locomotor que limiten o entrebanquen el desenvolupament del seu treball, o que puguen agreujar-se, a judici del Tribunal Mèdic, amb l'acompliment, del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
5. Aparell digestiu
  
Qualsevol procés digestiu que, a judici del Tribunal Mèdic, entrebanque dificulte l'acompliment del lloc de treball.
  
6. Aparell cardiovascular
  
Hipertensió arterial de qualsevol causa, no havent de sobrepassar les en repòs les xifres de 160 mn/hg en pressió sistòlica, i els 90 mn/hg en pressió diastòlica; varius o insuficiència venosa perifèrica, així com qualsevol altra patologia o lesió vascular que, al judici del Tribunal Mèdic, puga limitar l'acompliment del lloc de treball.
  
A judici del Tribunal es podrà repetir la prova quan hi concórreguen circumstàncies que així ho aconsellen.
  
7. Aparell respiratori
  
L'asma bronquial, la broncopatia obstructiva, el pneumotòrax espontani (en més d'una ocasió) la tuberculosi pulmonar activa i altres processos de l'aparell respiratori, que entrebanquen el desenvolupament del seu treball.
  
8. Sistema nerviós
  
Epilèpsia, depressió, psicosi, tremolor de qualsevol causa, alcoholisme, toxicomania i altres processos patològics que entrebanquen el desenvolupament de la seua funció.
  
9. Pell i faneres
  
Cicatrius que produïsquen limitació funcional i altres processos que entrebanquen o limiten el desenvolupament de la seua funció.
  
10. Altres processos patològics
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a judici del Tribunal Mèdic, limite o incapacite per al desenvolupament del seu treball.
  
B. Quadre d'exclusions mèdiques d'aplicació als torns de promoció interna i mobilitat per a totes les escales i categories, i torn lliure per a les escales Superiors, Tècnica i Executiva, en els supòsits en què l'aspirant tinga la condició de funcionari de carrera, en situació d'actiu als Cossos de Policia Local de la Comunitat Valenciana.
  
1. Obesitat, o primesa manifesta, que dificulten o incapaciten per a l'acompliment del lloc de treball
  
2. Ull i visió
  
2.1. Agudesa visual, amb correcció o sense inferior als dos terços de la visió normal en ambdós ulls.
  
2.2. Hemianòpsia completa i absoluta.
  
3. Oïda i audició
  
Agudesa auditiva que supose una pèrdua entre 1000 i 3000 hertzs a 45 decibels o 6.000 hertzs a 45 decibels.
  
4. Aparell locomotor
  
Qualsevol patologia òssia d'extremitats que produïsca retraccions o limitacions funcionals de causa muscular o articular.
  
5. Aparell cardiovascular
  
Hipertensió arterial mal controlada, no havent de sobrepassar les en repòs les xifres de 170 mn/hg en pressió sistòlica, i els 95 mn/hg en pressió diastòlica; a judici del Tribunal Mèdic, es podrà repetir la prova quan hi concórreguen circumstàncies que així l'aconsellen.
  
Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós
  
Epilèpsia, alcoholisme i toxicomania.
  
8. Pell i faneres
  
Cicatrius que produïsquen limitacions funcionals.
  
9. Altres processos patològics
  
Malalties immunològiques sistemàtiques. Intoxicacions cròniques. Hemopaties greus.
  
II. AUTORITATS I PERSONAL
  
a) PLANTILLES ORGÀNIQUES
  
I RELACIONS DE LLOCS DE TREBALL


Còpia Permalink ELI